Azabar Al’ummar Musulmin Rohinga Na Kasar Myanmar. ( 2) – Yanargizo
Via :Mujtaba Adam
Idan za mu yi bita a takaice na abinda ya gabata, za mu fara ne da cewa; al’ummar Rohinga suna daga cikin mazauna na asali a yankin da su ke. Daruruwan shekaru su ka yi a wannan wuri gabanin kafa kasa dunkulalliya mai suna Burma ko Myanmar a yanzu.
A shekarar 1942 Birtaniya ta ingiza mabiya addinin bhuddah akan su fadawa musulmin Rohinga. An zubar da jinin musulmin da su ka kai 100,000. Sai dai duk da haka, musulmin ba su ja da ba baya ba wajen fada da ‘yan mulkin mallaka. A karshe kuwa hakan ya tilastawa ‘yan mulkin mallakar ficewa da baiwa kasar ‘yanci a 1948.
Bayan kafa gwamnatin soja a kasar ta Myanmar a 1962, an ci gaba da cutar da musulmin na Rohinga. Janar-janar din farko da su ka yi mulki a cikin kasar, sun hana musulmi zuwa aikin haji. A shekarar 1978 kuwa sojojin kasar su ka fara kai wasu hare-hare ayankin musulmin da su ke kira da sunan: ” Macijan Sarki.” A sanadiyyar haka, kusan muslmin kasar 200,000 ne su ka gudu su ka bar kasar.
Shugaban kasar na farko, U.Un, shi ne wanda ya kafa tubulin waccan siyasar, ya kuma sanya addinin Buddha amatsayin addinin gwamnati da kasa. A 1962, kuwa da Janar N. Win ya zama shugaban kasa, an kori dukkanin musulmin da su ke a cikin sojan kasar ta Myanmar. A 1982 kuwa an raba dukkanin musulmi da hakkin zama ‘yan kasa.
Previous article Azabar Al’ummar Musulmin Rohinga Na Kasar Myanmar.(1)
Next article Musulunci A Tsakanin Mubarak Bala Da Abubakar Shekau (I)